Wiar a in Lund woa, hod a ollaweu Exkuasionan ins Umlaund gmocht. Amoi, aun an scheen Doog aum End vom Mai 1728, wiar a mid an Spezl de Natua in Fågelsång eafuscht hod, is a vo an klaan Viech, woahscheinli an Insekt bissn wuan. De Wundn hod ins eitan augfaungt und se net gscheid behaundln lossn; da Linné hätt fost a Bangl grissn. Auf das eahm bessa geht, is a im Summa haam gfoahn. Dahaam hod a sein oidn Lehra, in Rothmann, aufs neiche troffn, dea woa eahm iwazeigt hod, das a liawa dahaam weidastudian suit. Auf des hinaus is a aum 3. Septemba 1728 noch Uppsala zruckkumma.